paragraph_text: Bojkot izbora katkad je i taktički motiviran, posebno u slučajevima u kojima oporba procjenjuje da nema izgleda pobijediti, te bojkotom želi izbjeći izborni poraz i delegitimirati izbornog pobjednika i cijeli politički režim. Taktički izborni bojkot česta je pojava na referendumima, gdje se smanjenjem izlaznosti njegovo provođenje želi dovesti u pitanje.